CELEX: 31992R0292
Language: el
Date: 1992-02-06 00:00:00
Title: Κανονισμός (ΕΟΚ) αριθ. 292/92 της Επιτροπής της 6ης Φεβρουαρίου 1992 για την τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή, και τα επιτραπέζια μήλα και αχλάδια όσον αφορά τους καταλόγους των ποικιλιών μήλων

Avis juridique important

|

31992R0292

Κανονισμός (ΕΟΚ) αριθ. 292/92 της Επιτροπής της 6ης Φεβρουαρίου 1992 για την τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή, και τα επιτραπέζια μήλα και αχλάδια όσον αφορά τους καταλόγους των ποικιλιών μήλων  

Επίσημη Εφημερίδα αριθ. L 031 της 07/02/1992 σ. 0026 - 0027 Φινλανδική ειδική έκδοση: Κεφάλαιο 3 τόμος 40 σ. 0128  Σουηδική ειδική έκδοση: Κεφάλαιο 3 τόμος 40 σ. 0128 

ΚΑΝΟΝΙΣΜΟΣ (ΕΟΚ) αριθ. 292/92 ΤΗΣ ΕΠΙΤΡΟΠΗΣ  της 6ης Φεβρουαρίου 1992  για την τροποποίηση του κανονισμού (ΕΟΚ) αριθ. 920/89 για τον καθορισμό των κανόνων ποιότητας για τα καρότα, τα εσπεριδοειδή και τα επιτραπέζια μήλα και αχλάδια όσον αφορά τους  καταλόγους των ποικιλιών μήλωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 2 παράγραφος 2,  Εκτιμώντας:  ότι το παράρτημα ΙΙΙ του κανονισμού (ΕΟΚ) αριθ. 920/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3544/90 (4), καθορίζει τους κανόνες ποιότητος για τα επιτραπέζια μήλα και αχλάδια-  ότι ο πίνακας 1 του παραρτήματος ΙΙΙ καθορίζει τα κριτήρια χρωματισμού για την ταξινόμηση των διαφόρων ποικιλιών μήλων και ο πίνακας 3 τον κατάλογο των ποικιλιών που ταξινομούνται ως μεγαλόκαρπες-  ότι οι ποικιλίες που καλλιεργούνται στην πρώην Ανατολική Γερμανία δεν περιλαμβάνονται στους πίνακες αυτούς-  ότι πρέπει να διορθωθούν οι πίνακες 1 και 3 του παραρτήματος ΙΙΙ του κανονισμού (ΕΟΚ) αριθ. 920/89-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα ΙΙΙ του κανονισμού (ΕΟΚ) αριθ. 920/89 τροποποιείται ως εξής:  1. πίνακας 1 "Κριτήρια χρωματισμού των μήλων"-  "Ομάδα Β, ποικιλίες μεικτού ερυθρού χρωματισμού  - η ένδειξη "- Piglos" προστίθεται μετά την ένδειξη "- Nueva Orleans".  Ομάδα Γ, ποικιλίες με ραβδώσεις, ελαφρώς χρωματισμένες  - η ένδειξη "- Apollo" προστίθεται μετά την ένδειξη "- Alkmene",  - η ένδειξη "- Carola (Kalco)" προστίθεται μετά την ένδειξη "- Braeburn",  - οι ενδείξεις "- Pimona, - Pinova και - Piros" προστίθενται μετά την ένδειξη "- Oldenburg",  - η ένδειξη "- Reglindis" προστίθεται μετά την ένδειξη "- Pomme Raisin",  - η ένδειξη "- Shampion" προστίθεται μετά την ένδειξη "Rose de Caldaro (Kalterer)"."  2. Πίνακας 3 "Κατάλογος των μεγαλοκάρπων ποικιλιών μήλων και αχλαδιών", μέρος 1 "Μήλα".  "- η ένδειξη "- Apollo" προστίθεται μετά την ένδειξη "- Altaender",  - η ένδειξη "- Carola (Kalco)" προστίθεται μετά την ένδειξη "- Brettacher",  - η ένδειξη "- Herma" προστίθεται μετά την ένδειξη "- Groupe des Calvilles",  - οι ενδείξεις "- Piglos, - Pinova και Piros" προστίθενται μετά την ένδειξη "- Pero Mingan",  - η ένδειξη "- Reglindis" προστίθεται μετά την ένδειξη "- Red Ingrid Marie",  - η ένδειξη "- Shampion" προστίθεται μετά την ένδειξη "- Septer"."  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Φεβρουαρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 150 της 15. 6. 1991, σ. 8. (3) ΕΕ αριθ. L 97 της 11. 4. 1989, σ. 19. (4) ΕΕ αριθ. L 344 της 8. 12. 1990, σ. 21.